Αγαπητό μου ημερολόγιο

Από το ημερολόγιο του Αριστείδη

Κυριακή, 24 Οκτωβρίου

**Σ**ήμερα βρέχει και δεν μπορώ να βγω να παίξω με τους φίλους μου. Όταν είμαι στο σπίτι παίζω συνήθως με την αδελφή μου, αλλά δεν είναι το ίδιο.

Οι καλύτεροί μου φίλοι είναι ο Σάκης και ο Θανάσης. Μ’ αρέσει πολύ να βγαίνω να παίζω στον δρόμο μαζί τους, αλλά με το σχολείο και την τηλεόραση δε μου μένει καιρός. Κοίτα. Ο Σάκης βλέπει την Τρίτη τα «Παπουτσάκια» κι ο Θανάσης βλέπει την Τετάρτη τον «Άνθρωπο Κατσαρίδα». Αυτό το βλέπω κι εγώ. Τη Δευτέρα έχω Αγγλικά, και την Παρασκευή. Την Πέμπτη και το Σάββατο έχω πιάνο. Μένει μόνο η Κυριακή για να παίξουμε. Αλλά πολλές φορές την Κυριακή ο Σάκης έχει προπόνηση στο μπάσκετ. Και άλλες φορές ο Θανάσης πηγαίνει με τη μαμά και τον μπαμπά του επίσκεψη στη γιαγιά του.

Στις διακοπές, όμως, βγαίνω έξω κάθε μέρα. Γνωρίζω καινούριους φίλους και όλοι μαζί είμαστε μια αγαπημένη παρέα. Αλλά οι διακοπές είναι τόσο λίγες! Ξέρεις, αγαπητό μου ημερολόγιο, ότι έχουμε σχολείο διακόσιες είκοσι μία ημέρες τον χρόνο;

Πες μου, αγαπητό μου ημερολόγιο, εσύ θα άντεχες;

***Άσκηση***

1. Εφαρμόστε στο “Aγαπητό μου ημερολόγιο” Γραμματοσειρά Arial Black και μέγεθος γραμματοσειράς 16 στιγμές.
2. Εφαρμόστε στο “ Από το ημερολόγιο του Αριστείδη” Πλάγια μορφή, Γραμματοσειρά Book Antiqua και μέγεθος γραμματοσειράς 14 στιγμές.
3. Εφαρμόστε στο “Κυριακή, 24 Οκτωβρίου” Υπογράμμιση, Γραμματοσειρά Monotype Corsiva, μέγεθος γραμματοσειράς 12 στιγμές και δεξιά στοίχιση.
4. Εφαρμόστε στο υπόλοιπο κείμενο Πλήρη στοίχιση και μέγεθος γραμματοσειράς 12 στιγμές.
5. Εντοπίστε στο κείμενο τα κύρια ονόματα, τις ημέρες της εβδομάδας και τις υπόλοιπες λέξεις που ξεκινούν με κεφαλαίο γράμμα και μορφοποιήστε τα σύμφωνα με τις παρακάτω οδηγίες:
   * Κύρια Ονόματα: Έντονη Μορφή, Μοβ χρώμα, Γραμματοσειρά Tahoma, Μέγεθος 14 στιγμές.
   * Ημέρες της εβδομάδας: Πλάγια Μορφή, Πράσινο χρώμα, Γραμματοσειρά Comic Sans Ms, Μέγεθος 16 στιγμές.
   * Υπόλοιπες λέξεις που ξεκινούν με κεφαλαίο γράμμα: Υπογραμμισμένη Μορφή, Γαλάζιο χρώμα, Γραμματοσειρά Verdana, Μέγεθος 18 στιγμές.
6. Με τη βοήθεια της Αντιγραφής – Επικόλλησης συμπληρώστε τον παρακάτω πίνακα από το προηγούμενο κείμενο.

|  |  |  |
| --- | --- | --- |
| Κύρια ονόματα | Ημέρες εβδομάδας | Άλλες λέξεις που ξεκινούν με κεφαλαίο γράμμα |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |